موريس صادق هو محامى مصرى مسيحى هاجر لأمريكا سنة 2000 و بقى رئيس الجمعيه الوطنيه القبطيه الأمريكيه. بعد ثورة 25 يناير 2011 فى مصر طالب بتوفير الأمن و العداله للمسيحيين فى مصر بعد ما حصلت اعتداءات عليهم و على كنايسهم من الإسلامويين اللى زادت سطوتهم فى مصر بعد الثوره. و قال إن الثوره دى أسوأ ثوره فى تاريخ مصر. فى الظروف المتدهوره دى و مسيحيين مصر بيعانوا أعلن موريس صادق إنه حايطالب بحمايه دوليه لأقباط مصر و انه بيطالب بتأسيس حكم ذاتى ليهم ، مع إن كلامه مجرد رأى ممكن أى حد يقوله اتضخمت أقواله و انتشرت الأكاذيب فى وقت بتزيد فيه شوكة الاسلامويين فى المجتمع المصرى و رفع محاميين إسلامويين دعوى قضائيه ضده للقضاء الإدارى بتهمة التحريض على أمن الدوله فى الداخل والخارج ، و فى سابقه عمرها ما حصلت فى تاريخ مصر اسقطت المحكمه الإداريه فى مصر جنسيته المصريه. موريس صادق كان بيقول نفس كلامه فى عهد الرئيس حسنى مبارك حتى وقت ماكان موريس عايش فى مصر لكن ماأتعرضش لحاجه زى دى. أقباط نشيطين فى المهجر رفضوا الحكم الصادر عن المحكمه الإداريه بإسقاط جنسية موريس صادق و اعتبروا الحكم قمع للحريات و إن هدفه ترويع كل شخص يختلف مع الغير فى الرأى والتعبير.